CELEX: 62021CN0700
Language: mt
Date: 2021-11-22 00:00:00
Title: Kawża C-700/21: Talba għal deċiżjoni preliminari mressqa mill-Corte costituzionale (l-Italja) fit-22 ta’ Novembru 2021 – Proċeduri kriminali kontra O.G.

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/14
            
         
      Talba għal deċiżjoni preliminari mressqa mill-Corte costituzionale (l-Italja) fit-22 ta’ Novembru 2021 – Proċeduri kriminali kontra O.G.
      (Kawża C-700/21)
      (2022/C 73/19)
      Lingwa tal-kawża: it-Taljan
      
         Qorti tar-rinviju
      
      Corte costituzionale
      
         Parti fil-proċeduri kriminali nazzjonali
      
      O.G.
      
         Domandi preliminari
      
      
                  a)
               
               
                  Il-punt 6 tal-Artikolu 4 tad-Deċiżjoni Kwadru tal-Kunsill 2002/584/JHA tat-13 ta’ Ġunju 2002 dwar il-mandat ta’ arrest Ewropew u l-proċeduri ta’ konsenja bejn l-Istati Membri (1), interpretat fid-dawl tal-Artikolu 1(3) tal-istess deċiżjoni kwadru u tal-Artikolu 7 tal-Karta tad-Drittijiet Fundamentali tal-Unjoni Ewropea, jipprekludi leġiżlazzjoni, bħal leġiżlazzjoni Taljana, li – fil-kuntest ta’ proċedura ta’ mandat ta’ arrest Ewropew maħruġ għall-eżekuzzjoni ta’ piena jew ta’ miżura ta’ sigurtà – tipprojbixxi b’mod assolut u awtomatiku li l-awtoritajiet ġudizzjarji ta’ eżekuzzjoni jirrifjutaw il-konsenja ta’ ċittadini ta’ pajjiżi terzi li jissoġġornaw jew jirrisjedu fit-territorju tagħhom, irrispettivament mir-rabtiet li huma għandhom ma’ dan tal-aħħar?
               
            
                  b)
               
               
                  F’każ ta’ risposta pożittiva għall-ewwel domanda, fuq il-bażi ta’ liema kriterji u kundizzjonijiet għandhom dawn ir-rabtiet jitqiesu tant sinjifikattivi li jobbligaw lill-awtorità ġudizzjarja ta’ eżekuzzjoni tirrifjuta l-konsenja?
               
            
         (1)  ĠU Edizzjoni Speċjali bil-Malti, Kapitolu 19, Vol. 6, p. 34 u rettifika fil-ĠU 2009, L 17, p. 45.